Jackson deltok i CARIFTA Games 2009, og vant der 200 meter og 400 meter i U17-klassen. Under CARIFTA Games 2010 vant hun 200 meter i U17-klassen, og hun fikk sølv på 400 meter, bak Shaunae Miller. I tillegg vant Jamaica 4 x 100 meter og 4 x 400 meter stafett. Hun vant 200 meter under det jamaicanske U18-mesterskapet i 2010, og hun fikk tre gullmedaljer ved CAC-mesterskapet i friidrett for junior 2010; på 200 meter individuelt og på 4 x 100 meter og 4 x 400 meter stafett. Hun deltok på Jamaicas stafettlag på 4 x 100 meter stafett under Junior-VM i friidrett 2010, som endte på fjerdeplass, og hun kom på fjerdeplass på 200 meter under Sommer-OL for ungdom 2010 i Singapore.